Мінфін лічыць, што для гэтага трэба павялічыць рост валавага ўнутранага прадукту (6-7% у параўнаньні зь сёлетнімі паказьнікамі), прыцягнуць крэдыты Нацбанку ды расейскія крэдыты, а таксама ўнесьці некаторыя зьмены ў сыстэму падаткаабкладаньня: напрыклад, павялічыць падатак на даданую вартасьць. Але як усё будзе выглядаць у рэальнасьці, - сказаць цяжка. Хаця б таму, што заплянаваны эканамічны рост трэба ставіць пад сумнеў: калі ва ўсім сьвеце назіраецца падзеньне, то чаму раптоўна маленькая Беларусь можа расквітнець?